钦定古今图书集成/理学汇编/学行典/第249卷 > 徐玩
## 钦定古今图书集成/理学汇编/学行典/第249卷 > 徐玩

按《武进县志》：“徐玩，字味道，少事举子业。母殁，父遘危
疾，玩究心轩岐诸书，卒起父沈痾，朝夕奉养备至。父
尝曰：‘吾鳏居二十年，有儿在，吾不知妻之亡也。从兄
弟六人，视之如同胞，抚孤婿如子，教二甥如孙，平居
未尝见其疾言遽色，至义利所在，介然不淆。有司以
笔札召之，辄辞不就。久之，以贡当就试礼部，玩不赴或劝之行，玩曰：“吾禄不逮亲，奈何以既衰遗体，跋涉
三千里，博一官也。”所著有《课馀漫录》《日省良砭》诸书。